Държавен вестник, бр. 106, 2004 г., стр. 121

Б Р О Й  106
Д Ъ Р Ж А В Е Н   В Е С Т Н И К
С Т Р .  121
2. Срок на концесията—35 години.
3. Начин на определяне на концесионера—без търг
или конкурс—“Общински пазари”—ЕАД, Хасково.
4. Определя концесионно възнаграждение, както
следва:
4.1. еднократно концесионно възнаграждение
5000 лв., платими по банкова сметка на концедента
непосредствено преди подписване на концесионния
договор;
4.2. годишното концесионно възнаграждение за
първите десет години след тригодишния гратисен пе-
риод е 12 280 лв. без ДДС, за останалите 22 години—
53 953 лв.; изплащането на годишното концесионно въз-
награждение ще започне 36 месеца след подписване на
концесионния договор; всяка годишна вноска е с па-
деж 31.III. на следващата година.
5. Основни права и задължения на концесионера:
5.1. Основни задължения на концесионера:
—да изгради паркинг от стоманобетонова конст-
рукция над р. Хасковска в източната част на УПИ II с
площ от 1800 кв. м и брой паркоместа 65, павилион за
пазача—един; бариера—една; предпазни парапети око-
ло цялата площ на паркинга; осветителна инсталация;
текущо поддържане и почистване; период за инвести-
ране—3 години;
—да извърши реконструкция и на съществуващите
60 паркоместа, възстановяване на хоризонталната
маркировка и текущо поддържане; период за инвести-
ране—една година;
—да изгради покритие на зеленчуков пазар от блок
Б до западния край на УПИ II—направа на покритие
от лека дървена конструкция 500 кв. м, направа на
осветителна ел. инсталация; период за инвестиране—
две години.
—текуща поддръжка на:
а) мостовете над реката и стълбищни подходи от
север—1087 кв. м, от които мостови покрития 565 кв.м;
б) тротоарни площи с търговски маси—1990 кв. м;
в) цветарници—68,59 кв. м; попълване и поддържа-
не на растителността в тях;
г) застроени площи по тротоарите—313,15 кв. м;
д) поддържане на дърветата, намиращи се на тери-
торията на концесията;
—в срок 12 месеца от подписване на договора да се
изпълни задължителната инвестиционна програма в
размер 43 200 лв., представляващи част от покриване
на зеленчуковия пазар и реконструкция на съществу-
ващите паркоместа;
—в срок 24 месеца от подписване на договора да се
изпълни задължителната инвестиционна програма в
размер 164 500 лв., представляващи изграждане на част
от предвидения за изграждане паркинг и довършване
на покритието на зеленчуковия пазар;
—в срок 36 месеца от подписване на договора да се
изпълни задължителната инвестиционна програма в
размер 117 000 лв., представляващи завършване из-
граждането на паркинга;
—да застрахова обекта, отдаден на концесия;
—да плаща на концедента дължимите концесион-
ни възнаграждения при условия и срокове, определени
в концесионния договор;
—да поеме текущите капиталови разходи, както и
разходите по опазване и поддържане на обекта;
—да спазва изискванията, свързани с опазване на
околната среда, защитените със закон територии и
обекти (паметници на културата), националната си-
гурност, отбраната на страната и обществения ред;
—да изработи и съгласува идейните и работните
проекти и да получи разрешение от съответните ком-
петентни органи;
—да не прехвърля на трети лица правата и задъл-
женията по концесионния договор без съгласуване с
концедента;
—да не променя предназначението на обекта.
5.2. Основни права на концесионера:
—изключително право на концесионера да експло-
атира обекта;
—да сезира концедента, когато трети лица наруша-
ват правата му, предоставени чрез договора, и да иска
намеса на концедента за отстраняване на нарушенията;
—правото след изтичане на срока на концесионния
договор при равни други условия да бъде предпочетен
като концесионер за същия обект;
—право на предсрочно изпълнение на задължени-
ята по концесионния договор.
6. Права и задължения на концедента.
6.1. Основни права на концедента са:
—да получава дължимите от концесионера конце-
сионни възнаграждения при условия и в срокове, опре-
делени в концесионния договор;
—придобива право на собственост върху построе-
ните и доставени съоръжения и инфраструктура, както
и пълната съпътстваща документация;
—да прекрати едностранно договора за концесия
при неизпълнение от страна на концесионера на основ-
ни задължения и условия по концесията;
—да контролира изпълнението на задълженията от
страна на концесионера по концесионния договор;
—да има неограничен достъп до обекта, както и
правото да получава всякаква допълнителна информа-
ция и съответната документация.
6.2. Основни задължения на концедента:
—своевременно да съгласува предоставения от кон-
цесионера комплексен план, инвестиционна програма
и работни проекти;
—да съдейства на концесионера при осъществява-
не правата по концесията.
7. В концесионния договор могат да бъдат включе-
ни и други права и задължения на страните, извън
посочените.
8. Гаранции за изпълнение на задълженията на
концесионера по концесионния договор:
8.1. Безусловни неотменяеми банкови гаранции от
българска банка за гарантиране изпълнението на за-
дължението за заплащане на концесионното възнаг-
раждение:
—първата година след изтичане на 12 месеца от
сключване на концесионния договор гаранцията е 20 %
от 12 280 лв. и се представя до 31 януари на обезпече-
ната година;
—за всяка следваща година гаранцията е 10 % от
годишното концесионно възнаграждение, дължимо за
съответната година, и се представя до 31 януари на
обезпечената година.
8.2. За обезпечаване на задължението за изпълне-
ние на инвестиционната програма:
—10 % от стойността на съгласуваните с конце-
дента инвестиционни разходи за годината на изпъл-
нение на инвестиционната програма; паричната га-
ранция се внася до 31 януари на обезпечената година;
след получаване на разрешение за ползване на обекта
концесионерът получава обратно внесената парична
гаранция, обезпечаваща изпълнението на инвестици-
онната програма;
—след изтичане на гаранционния срок, опреде-
лен с протокол за въвеждане на обекта в експлоата-
ция, концесионерът получава обратно внесените га-
ранции, обезпечаващи изграждането на обекта и съо-
ръженията.
9. Неустойки при неизпълнение, забавено или лошо
изпълнение от страна на концесионера на договорните
задължения се предвиждат в концесионния договор.
10. Определя начален срок на концесията от датата
на влизане в сила на концесионния договор.
Председател: Д. Велев
56921